**Приложение № 1**

**Техническа спецификация.**

1. **Наименование на поръчката:**

**„Избор на независим консултант за осъществяване на дейности по верификация на разходите по проекти, с бенефициент Управляващият орган, които се финансират по приоритетна ос „Техническа помощ” на Оперативната програма „Транспорт” 2007 – 2013 г. и Оперативна програма „Транспорт и транспортна инфраструктура“.**

Възложител на поръчката е Министерство на транспорта, информационните технологии и съобщенията (МТИТС).

**2. Срок за изпълнение на поръчката – 24 (двадесет и четири месеца), считано от датата на сключване на договора или до изчерпване на финансовия ресурс на възложителя в размер на 66 000 (шестдесет и шест хиляди) лева, без ДДС, което от двете събития настъпи по-рано.**

**3. Цел на поръчката**

Управляващият орган (УО) на Оперативна програма „Транспорт” (ОПТ) и Оперативна програма „Транспорт и транспортна инфраструктура“(ОПТТИ) е конкретен бенефициент на част от проектите, финансирани по приоритетни оси „Техническа помощ” на програмите и едновременно с това е орган, участващ в процеса на верификацията на разходите за проектите, финансирани по двете оперативни програми. В съответствие с изискванията на чл. 13, т. 5 от Регламент 1828/2006 на Европейската комисия относно реда и начина на изпълнение на Регламент 1083/2006, а именно: когато Управляващият орган също е бенефициент в рамките на оперативна програма, условията и реда на верификациите, посочени в параграфи 2, 3 и 4 трябва да гарантират адекватното разделение на функциите в съответствие с член 58, буква б) от Регламент (ЕО) № 1083/2006 за ОПТ, а за ОПТТИ, съобразно изискванията на чл. 73 от Регламент (EО) №1303/2013. За спазване на нормативните изисквания на процеса на верификация е необходимо да има разделение на функциите и отговорностите в процеса на верификация на разходите по ОПТ и по ОПТТИ. В тази връзка УО на ОПТ и ОПТТИ инициира настоящата обществена поръчка, чрез която ще се осигури наемане на независим консултант за осъществяване на верификация на разходите по проектите, финансирани по приоритетни оси „Техническа помощ” на Оперативна програма „Транспорт” 2007 – 2013 г. и на Оперативна програма „Транспорт и транспортна инфраструктура“, в случаите, при които Управляващият орган е бенефициент по тях.

Верифицирането на разходите е цялостен процес на наблюдение и контрол върху финансовия и физически напредък по проектите за потвърждаване на допустимостта на разходите за изпълнение на одобрените проекти по приоритетни оси „Техническа помощ” с конкретен бенефициент УО. Това е и процес, при който се удостоверява дали направените разходи за определен период от време са в резултат от проекти/договори, избрани за финансиране в съответствие с приетите критерии за оперативните програми и приложимите правила на Европейския съюз и национални правила.

Въз основа на резултатите от подготовката и провеждането на договорените процедури се представя доклад от извършена верификация с детайлно описание на установените пропуски, придружен с препоръчителни препоръки за тяхното отстраняване с цел минимизиране на риска от нередности.

Възложителят осъществява контрол относно това дали работата на независимия консултант, съответно докладът от изпълнения ангажимент, покриват пълния обем на договорените услуги, но не би могъл да осъществява контрол относно съдържанието на констатациите на консултанта и неговата преценка относно ефекта от установените пропуски, отклонения и грешки.

Базирайки се на извършената верификация на разходите и изразеното независимо становище в доклада за верификация и съответния контролен лист УО на свой ред извършва необходимите контроли за приключване на процеса на верификация на разходите и изготвя искане за средства до Сертифициращия орган (СО) и верифицираните разходи се включват в Доклади по сертификация.

**4. Задачи**

Изпълнителят следва да извърши всички произтичащи действия при прегледа и одобрението на предоставения от Възложителя пакет от документи.

Конкретните действията са както следва:

А. Верификация на разходите докладвани в искания за междинни и окончателни плащания по проекти, финансирани по приоритетна ос „Техническа помощ” на Оперативна програма „Транспорт” 2007 – 2013 г. и на Оперативна програма „Транспорт и транспортна инфраструктура“ в случаите, при които Управляващият орган е бенефициент по тях. Процесът на верификация се осъществява съгласно приложната нормативна база за двете оперативни програми, посочена в раздел 6 на настоящата спецификация и включва следните основни дейности:

Проверка за наличие на съответствие доколко разходите по проекта са допустими съгласно изискванията на приложимите регламенти на ЕС, ПМС № 62/2007, детайлните правила за допустимост на разходите по Оперативна програма „Транспорт” и ПМС №119/2014 за приемане на национални правила за допустимост на разходите по Оперативна програма „Транспорт и транспортна инфраструктура“, както и съгласно други актове, определящи допустимостта на разходите. За допустимите разходи верификаторът проверява дали те действително са платени и дали възложените дейности, за които бенефициентът е платил (услугата/доставката/строителството) са действително извършени.

Проверка дали всички документи, на база на които е отчетен съответният разход, са налични в оригинал, съдържат всички необходими реквизити и действително се отнасят за този разход. Проверка дали включените в Искането за плащане разходи са регистрирани и отчетени в счетоводната система на бенефициента.

Проверка дали бенефициентът е документирал надлежно изпълнението на дейностите по проекта и документите са класирани, систематизирани и се съхраняват в съответствие с правилата на Оперативна програма „Транспорт” и Оперативна програма „Транспорт и транспортна инфраструктура“. При изпълнението на междинни проверки по ангажимента за договорени процедури верификацията се прави за дейностите и разходите, включени в съответното междинно искане за плащане, а при изпълнение на финалната проверка по ангажимента се прави верификация на документирането на дейностите по проекта като цяло.

Верификаторът проверява и формира становище дали:

- в проверяваното искане за плащане са включени разходи, относими към съответния период;

- искането за плащане отговаря на актуалния към момента на подаването му формат и ако не – дали съдържа като минимум необходимата съгласно формата информация (напр. номер, вид, период, наименование и номер на съответния проект, наименование на бенефициента, банкова сметка, банков код, фонд на ЕС и др.), както и дали тази информация е коректна;

- сумите по исканията за плащане са в размер, допустим за междинно/окончателно плащане и отговарят на условията в договора за предоставяне на безвъзмездна финансова помощ, както и дали съотношението между националното и европейското съфинансиране е точно и съответните закръгления са коректно направени;

- Верификатърът извършва и аритметична проверка (преизчисление) за съответствие и равенство на разходите, включени в искането за плащане;

- Проверка и формиране на становище дали бенефициентът поддържа специално обособена аналитичност в счетоводната си система за изпълнявания проект.

Извършване на контролна проверка на включените в пакета отчетни документи по проекта (финансов отчет; месечен, шестмесечен и годишен доклад за напредъка и окончателен доклад), попадащи в отчетния период на искането за плащане и попълване на съответните контролни листове.

Изпълнителят извършва проверките на място по проектите, финансирани по приоритетна ос „Техническа помощ” на Оперативна програма „Транспорт” 2007 – 2013 г. и Оперативна програма „Транспорт и транспортна инфрастуктура“, в случаите, при които Управляващият орган е бенефициент по тях. За всеки проект с продължителност по-голяма от 12 месеца се извършва минимум една проверка на място годишно. За проекти, които са с продължителност по-малка от 12 месеца се извършва минимум една проверка на място по време на изпълнението на проекта или след приключване на дейностите по него, но преди одобрението на окончателното искане за плащане. При одобрение на окончателното искане за плащане задължително се извършва проверка на място.

Изпълнителят извършва проверките на място, като отчита спецификата на всеки проект и вида разходи по следния начин:

* по време на разглеждането на пакета от документи (в процеса на верификация на разходите), като в този случай резултатите от проверката на място се включват като отделна точка в доклада за верификация;
* извън периода на разглеждане на пакет от документи по даден проект, като в този случай резултатите от проверката на място се представят в доклад от проверка на място. Срокът за изготвяне на доклада е до 10 работни дни от приключване на проверката.

След приключване на проверката на място Изпълнителят изготвя доклад от проведената проверка на място. Докладът от проверка на място съдържа:

* + целите на проверката на място;
  + описание на областите, обхванати от проверката;
  + направените заключения, констатации и свързаните с тях препоръки;
  + проследяване изпълнението на предходни препоръки.

При извършването на проверка на място Изпълнителят попълва и контролен лист, съгласно одобрения процедурен наръчник на УО.

Възложителят има право за допълнителни консултации и уточнения по представените препоръки от извършената проверка на място, както и в процеса на изпълнението на същите. Оценката за изпълнението на направените препоръки се извършва от Изпълнителя при извършване на следващи проверки на място по проекта и/или проектите за които се отнася препоръката. В случаите, когато проектът е приключил, и съществуват неизпълнени препоръки, изпълнителят има ангажимент за проследяването им, при извършването на проверки на място на засегнатите проекти.

1. Извършване на 100 % документална проверка на цялата документация, свързана с извършените разходи;
2. Изготвяне на доклад от извършена верификация за всеки разгледан и одобрен пакет от документи, в който се посочват разходите, които се признават и верифицират, както и разходите, които не могат да бъдат верифицирани. За разходите, които не могат да бъдат верифицирани, се изготвя мотивирано становище до УО, което става част от съответния доклад за верификация. В докладите се декларира, че Изпълнителят е извършил 100 % документална проверка на цялата документация, свързана с извършените разходи. *Изпълнителят* следва да прилага опис на проверените за целите на верификацията разходооправдателни документи. Описът трябва да съдържа най-малко вид, номер, стойност на разходния документ и предмет на разхода (за какво е платено).

Б. Извършване на преглед и одобрение на авансови плащания по проекти, финансирани по приоритетни оси „Техническа помощ” на Оперативна програма „Транспорт” 2007 – 2013 г. и на Оперативна програма „Транспорт и транспортна инфраструктура“, в случаите, при които Управляващият орган е бенефициент по тях.

Разходите на Изпълнителя за осъществяване на всички изброени действия следва да бъдат включени в предлаганата единична цена и Възложителят не дължи допълнително възнаграждение.

Индикативният минимален обем на разгледани искания за плащания е по 20 (двадесет) броя годишно. Съгласно процедурния наръчник на УО искания за плащания по проект могат да бъдат подавани не по-често от един път месечно.

**5. Отчетност при изпълнение на работата**

Представяне и одобрение на докладите

За всяка извършена верификация на допустимите разходи по проектите се изготвя доклад по т. 4. съдържащ подробностите по верификацията Докладът се представя на УО в срок не по-късно от предложеният такъв в ценовото предложение. В неотложни случаи Възложителят може да определи и по-кратък срок за предоставяне на услугата (но не по-малко от 7 работни дни). В случаите, при които са докладвани разходи, които не могат да бъдат верифицирани, се изготвя мотивирано становище, което е част от доклада.

В случаи, че са налице допуснати грешки и недостатъци, изпълнителят ги отстранява в даден му от Ръководителя на УО на ОПТ и ОПТТИ срок.

Отчитането на дейността на Изпълнителя става на тримесечие с представяне на Ръководителя на УО на отчет за извършената работа, включващ всички документи и доклади за верификация през отчетния период. Отчетът се одобрява от Ръководителя на УО с писмо и при одобрение се извършва плащане.

**6. Документи**

А. При изпълнение на поръчката при верификацията на проекти по приоритетна ос „Техническа помощ” на Оперативната програма „Транспорт” 2007 – 2013 г е необходимо да се спазват :

* Регламент (ЕО) № 1083/2006 на съвета от 11 юли 2006 година  
  за определяне на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (ЕО) № 1260/1999;(http://optransport.bg/upload/docs/2006R1083\_bg01.pdf)
* Регламент (ЕО) № 1828/2006 на комисията от 8 декември 2006 година  
  относно реда и начина на изпълнение на Регламент (ЕО) № 1083/2006 на Съвета за определянето на общи разпоредби за Европейския фонд за регионално развитие, Европейския социален фонд и Кохезионния фонд и на Регламент 1080/2006 на Европейския парламент и на Съвета относно Европейския фонд за регионално развитие;
* Постановление № 62 от 21 март 2007 г. за приемане на национални правила за допустимост на разходите по Оперативните програми, съфинансирани от Структурните фондове и Кохезионния фонд на Европейския съюз, за финансовата рамка 2007 - 2013г.;
* Постановление № 258 на МС от 24 октомври 2007г. за приемане на  
  детайлни правила за допустимост на разходите по Оперативна програма "Транспорт",фсъфинансирана от Кохезионния фонд и Европейския фонд за регионално развитие, за финансовата рамка 2007 - 2013 г.;
* ПМС № 179 от 10.08.2010 за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз;
* ДНФ № 4 от 26.07.2010г. относно условията и реда на изплащане на безвъзмездна финансова помощ със средства от Структурните и Кохезионния фондове на Европейския съюз и кореспондиращото национално съфинансиране;
* ДНФ № 5 от 21.10.2010г. относно Сертифициране на разходите по Оперативни програми, съфинансирани от Структурните и Кохезионния фондове на Европейския съюз;
* Оперативна програма „Транспорт“ 2007-2013г., одобрена от ЕК на 07.11.2007 г. (вкл. Настъпилите изменения);
* Процедурен наръчник за управление и изпълнение на Оперативна програма „Транспорт“ 2007-2013 г. публикуван на интернет страницата на ОПТ (http://optransport.bg/page.php?c=87&d=932);
* Международен стандарт за свързани по съдържание услуги  
  (МСССУ/ISRS) 4400 Ангажименти за извършване на договорени процедури относно  
  финансова информация (предишен МОС 920), публикуван от Международната  
  федерация на счетоводителите (МФС);
* Етичен кодекс на професионалните счетоводители, издаден от МФС, вкл.  
  изискванията за независимост, въпреки, че съгласно МССУ 4400 независимостта не е изискване за поемане на ангажименти за изпълнение на договорени процедури;
* Други приложими за проверката нормативни актове и други документи.

Б. При изпълнение на поръчката при верификацията на проекти по приоритетна ос „Техническа помощ” на Оперативна програма „Транспорт и транспортна инфраструктура“ 2014-2020 г.е необходимо да се спазват :

- Регламент [(ЕС) № 1303/2013 на Европейския парламент и на Съвета от 17 декември 2013 година](http://www.eufunds.bg/archive/documents/1420630431.pdf) за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;

-[ПМС № 107 от 10.05.2014 г.](http://archive.eufunds.bg/document/7029) за определяне на реда за предоставяне на безвъзмездна финансова помощ по програмите, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и Европейския фонд за морско дело и рибарство за периода 2014-2020 г.;

-ПМС 119/20.05.2014г. за приемане на национални правила за допустимост на разходите по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело и рибарство, за финансовата рамка 2014-2020 г.;

- [ДНФ № 1/01.07.2014 г. относно условията и реда на изплащане на финансовата помощ със средства от Европейския фонд за регионално развитие, Европейския социален фонд, Кохезионния фонд, Инициативата за младежка заетост, Фонда за европейско подпомагане на най-нуждаещите се лица на Европейския съюз и кореспондиращото национално съфинансиране за финансова рамка 2014 - 2020 г.](http://www.minfin.bg/document/14662:2);

-[ДНФ № 2/01.07.2014 г. относно сертифициране на разходите по oперативни програми, съфинансирани от Европейския фонд за регионално развитие, Европейския социален фонд, Кохезионния фонд, Инициативата за младежка заетост и Фонда за европейско подпомагане на най-нуждаещите се лица на Европейския съюз за финансовата рамка 2014 - 2020 г.](http://www.minfin.bg/document/14663:2);

-[ДНФ № 3/01.07.2014 г. относно организация на счетоводната отчетност за средствата по Оперативните програми, финансирани от Европейския фонд за регионално развитие, Европейския социален фонд и Кохезионния фонд на Европейския съюз и кореспондиращото национално съфинансиране в Управляващите органи за финансовата рамка 2014 - 2020 г.](http://www.minfin.bg/document/14664:2)

-Процедурeн наръчник за управление и изпълнение на ОПТТИ.

- Международен стандарт за свързани по съдържание услуги  
(МСССУ/ISRS) 4400 Ангажименти за извършване на договорени процедури относно  
финансова информация (предишен МОС 920), публикуван от Международната  
федерация на счетоводителите (МФС);

-Други приложими за проверката нормативни актове и други документи.

**7. Мерки за публичност и информираност**

При всички дейности, за които е приложимо, изпълнителят следва да осигурява публичност и информираност по финансирането на настоящия договор.

Изготвените от Изпълнителя документи следва да съдържат:

* Името на проекта, който се изпълнява;
* Името и логото на оперативната програма;
* Името на ЕФРР (Европейски фонд за регионално развитие);
* Флага на ЕС.